พนง. BCPG มอบ “ถุงน้ำใจ” พี่วินข้างบ้าน ส่งต่อการแบ่งปันไม่มีวันสิ้นสุด
พนง. BCPG มอบ “ถุงน้ำใจ” พี่วินข้างบ้าน ส่งต่อการแบ่งปันไม่มีวันสิ้นสุด
8 มิ.ย. 2563

นายบัณฑิต สะเพียรชัย กรรมการผู้จัดการใหญ่ และพนักงาน บริษัท บีซีพีจี จำกัด (มหาชน) หรือ BCPG ร่วมเป็นตัวแทนบริษัทฯ มอบถุงน้ำใจให้กับพี่วินมอร์เตอร์ไซต์ข้างบ้านตนเอง ภายใต้กิจกรรม “มอบถุงน้ำใจสู้ภัยโควิดให้กับพี่วินข้างบ้านพนักงานบีซีพีจี” โดยถุงน้ำใจประกอบไปด้วย หน้ากากผ้า แอลกอฮอล์ อาหาร และสิ่งจำเป็นต่างๆ เพื่อเป็นหนึ่งในกำลังใจให้พี่วินเข้มแข็ง และดูแลตัวเองให้แข็งแรง สามารถส่งต่อความช่วยเหลือไปยังคนอื่นๆ ในชุมชนต่อไป
ทั้งนี้ กิจกรรมดังกล่าวเป็นส่วนหนึ่งของโครงการ “บีซีพีจีมอบน้ำใจ การแบ่งปันที่ไม่มีวันสิ้นสุด” ซึ่งบีซีพีจี ขอร่วมเป็นส่วนหนึ่งในการดูแลช่วยเหลือสังคมไทย และขอสนับสนุนการแบ่งปันของคนไทยที่ไม่มีวันสิ้นสุด ด้วยการมอบกำลังใจให้คนไทยทุกคนที่ช่วยเหลือกันอยู่ และยังคงจะช่วยเหลือกันต่อไป










